ცინცინატის ხელოვნების მუზეუმი
ცინცინატის ხელოვნების მუზეუმი — ხელოვნების მუზეუმი ცინცინატის ედემის პარკში, ცინცინატში, ოჰაიოში. დაარსდა 1881 წელს, ერთ-ერთი უძველესი მუზეუმია ამერიკის შეერთებული შტატები. მისი კოლექცია 67,000-ზე მეტ ნამუშევრისგან შედგება, რომელიც მოიცავს კაცობრიობის 6000 წლიან ისტორიას, ერთ-ერთ ყველაზე სრულყოფილი კოლექციაა შუადასავლეთში. მუზეუმის დამფუძნებლებს თავდაპირველად დებატები ჰქონდათ, იმის თაობაზე, თუ სად განეთავსებინათ მუზეუმის შენობა. მათ ორი ვარიანტი ჰქონდათ, ან ბერნეტ ვუდსში, ედემის პარკში უნდა განთავსებულიყო, ან ცინცინატის ცენტრში, ვაშინგტონის პარკში. ჩარლზ ვესტმა, ადრეული მუზეუმის მთავარმა შემომწირველმა, მხარი ედემის პარკს დაუჭირა. მუზეუმი რომაული აღორძინების შენობაა, რომელიც დაპროექტებულია ცინცინატის არქიტექტორის ჯეიმზ ვ. მაკლაფლინის მიერ, 1886 წელს. მუზეუმის 135-წლიანი ისტორიის განმავლობაში, მუზეუმმა მრავალჯერ იცვალა გარეგნული სახე. 2003 წელს მუზეუმი გაფართოვდა და დაემატა ცინცინატის მხატვრების მიერ შესრულებული ნახატების მუდმივი კოლქცია. ცინცინატის ეს ნაწილი მოიცავს თხუთმეტ ახალ გალერეას, რომელიც მთლიანობაში მოიცავს 18,000 კვადრატულ ფუტს, კეთილმოწყობილ სივრცეს და 400 ობიექტს. ოდოარდო ფანტაჩიოტის ანგელოზები კოლექციის ორი უდიდესი ნაწილია. ფანტაჩიოტიმ შექმნა ეს ანგელოზები წმინდა პეტრეს მთავარი საკურთხევლისთვის, ჯაჭვების ტაძარში 1840 -იანი წლების ბოლოს. ეს ნამუშევრები ცინცინატის მუზეუმის ევროპის პირველი ქანდაკებებია. ამ გალერეაში ასევე დაცულია ფრენკ დუვენეკის, რუკვუდ პოტერის, რობერტ სკოტ დუნკანსონის, და ლუმან ვოთსონის ნამუშევრები. ცინცინატის ხელოვნების მუზეუმი არის ქალთა და მამაკაცთა ძეგლთა მუზეუმების ქსელის ნაწილი, რომელიც შეიქმნა 2021 წელს ხელოვნების შენარჩუნებისათვის, მამაკაცთა ძეგლთა ფონდის მიერ.